Шепот на Знахарки, Калина Румена
Шепот на Знахарки,
------------------


**от поредицата:**
**Билка недокосниче**


Калина Румена
-------------


Ние започваме живота си с едно вдишване и тръгваме по пътя напред и нагоре към смъртта. По този път ние контактуваме помежду си и с останалия заобикалящ ни растителен и животински свят с мисъл, изказ /думи/ и действие. Когато има синхрон и съвпадение между нашите мисли, думи и действия света е енергийно балансиран. Ние обаче се научаваме да манипулираме света като мислим едно, говорим друго, а вършим трето. И тогава създаваме вихри, които ни докарват главоболие /от всякакъв характер/ и болести. Тези разбалансирани енергии Ванга коригираше с думи и съвети, Злата, Севда и Сева с танци, напеви и билки. Цялата книга на Калина Румена е един енергиен справочник, наръчник и пътеводител за оставащата ни част от пътя, по който сме поели. И когато се препънем, паднем или сме излезли от пътя и сме на една ръка разстояние от него можем да поискаме помощ от Злата с нейните три медни бакъра /Петър Димков препоръчваше билките да се варят в медни съдове/ поставени на триъгълник около нуждаещия се от помощ, танците, изпълнявани по своеобразен начин предизвикват енергийни потоци и вихри, които отварят канали от нашия към паралелните светове - от където сме дошли и накъдето сме се запътили, за да можем на „жив живот“ да си поправим грешките. Намерението е важно. Когато в края на пътя се обърнем назад трябва да сме оставили един енергийно балансиран свят и когато в края на пътя, миг преди да се превърнем в енергийна точка ще погледнем напред и ще видим нещо по-висше и по-далечно, което ще настъпи след един миг, след едно последно издишване. И както ми каза моя приятел и духовен баща Джо, 40 дни след смъртта си в един реален сън „Косата трябва да бъде чиста“.
Марин Баев


### ***ШЕПОТ НА ЗНАХАРКИ***



> *Здравей, читателю. Някои действащи лица от първата ми книга отново са тук и продължават своя път. Тук реалността от ежедневието влиза в света на знахарството, свят тайнствен и забулен. Мнозина го открехват и стават свидетели на техни лечебни напеви и танци. Но това трудно може за бъде предадено, а и разказано. Ще се опитам чрез редовете на книгата, а тя е вдъхновена от живота и съдбите на реални хора, които познавам и съм била съпричастна към неволите и борбата им с болестите. С цел запазване на тяхната анонимност образите са с променени имена, а местностите, градовете и селата също. Друга част от лицата са творческа интерпретация. Тук реалността живее в пълна сила, но се докосва и до незримото. Но вие преценете дали ще го допуснете до себе си и ще усетите духа му. Тук материята се сблъсква с нематерията, с необятността и нейните фини и магнетични прояви. Знахарки шептят свои тайни думи, танцуват и открехват врата към техни знания, светове пълни с живот и даващи досег до скрити и съкровени напеви. Голяма част от тях е в шепота - тих и неразгадан. Той е само на знахарките, които го пазят като безценен дар за себе си. Останалата част, когато те извиват глас и занареждат ритмично е за да бъде чута от този свят и за теб, читателю, това също е дар. Нека тази книга „види бял свят“, защото е чакала дълго и дарява лечебните и напевни нареждания и неуловимия шепот на думи, които изцеряват болката, дават сила и увереност, че има цяр, че има надежда. В съдържанието съм включила и един герой - Неверникът, който непрекъснато се появява от изневиделица и е буен опонент, но и искрено се забавлява и се смее на текста. Е, има и такива хора, не можем да го отречем, за това съм дала думата и на него.*
> *Всяка прилика с лица и събития от действителността е случайна.*


Автор Калина Румена


### Съдържание


Предговор Калина Румена
Преговор Марин Баев
Знахарката Злата
Севда
Едно разбито сърце
Ваня и лапите на Ада
Ваня на път към село Житняк
Севдини пътища
Боян
Живот и промени
Трепети или грешки
Срещата
Фелдшерката
Злата и Сева
Спасението на Милка
Валери
Севда и нейните сенки
Страната на сънищата
Илия и Илиян
Ангелика и тайният бал
Балът
У дома
Тревогите на Злата
Княз Михай Драг и Севда
Стойчо
Станка
Нашествието на тъмнината
Срещата с Боян
Злата напява на Севда
Отново на работа. Енчо
Сбогуване с август
Тайната маза на Злата
Сбогуване с октомври
На път към замъка
Отново у дома
Сия
Сънища или реалност
Посещението на Михай
Лебедът
Не казвай сбогом
Съдържание